**יונתן ברק** (נולד ב-1 באוגוסט 1983) הוא סטנדאפיסט, תסריטאי, עורך וידאו, במאי קליפים ושחקן ישראלי.

ביוגרפיה
--------

ברק בהופעה, מרץ 2017
ברק הוא בנם של הזמרת רותי הולצמן ורופא הילדים ד"ר שמעון ברק. במשפחתו של ברק שחקנים רבים, בהם יוסף מאורער, שברק הוא נינו.

את דרכו כשחקן החל כתלמיד בית ספר תיכון כאשר נמנה עם חברי סדנת התיאטרון של מרכז ביכורי העיתים בתל אביב. לאחר גמר הלימודים החל להופיע כקומיקאי במסגרת ערב הבמה הפתוחה של הקאמל קומדי קלאב. בשירותו בצבא היה צלם צבאי, ותוך כדי שירותו עבד כתסריטאי. מיד עם שחרורו מצה"ל הצטרף לצוות "יתוש בראש", שם השתתף כחלק מהפאנל במשך כ־25 תוכניות. הוא המשיך לכתוב טקסטים לתוכניות קומיות. בין היתר כתב בתוכניות "היכל התרבות", "גריל" של ליאור שליין, "רצועת הביטחון" ו"משחק מכור". השתתף בתוכנית "עסק שחור" בגלגלצ, והתארח במספר תוכניות טלוויזיה כולל תוכנית הלילה "אחרי הכל", של טל ברמן. ברק היה בין מפתחי התוכנית "הלילה עם ליאור שליין".

בשנת 2006 הצטרף לתוכניתו של יאיר לפיד כ"פרשן אקטואלי" והגיש פינת סטנד-אפ על אירועי השבוע.

בשנת 2007 הופיע בתפקיד אודי, בנו האמצעי של אהר'לה ברג (נתן דטנר) בסדרת הטלוויזיה "משמורת" שכתבה וביימה עירית לינור. בדצמבר אותה שנה יצא בהופעת יחיד של סטנד-אפ. בהמשך השתתף בעונה הראשונה של תוכנית הבידור "צחוק מעבודה".

בשנים 2008–2009 שיחק בטלנובלה "חשופים" בתפקיד אריאל צור, כתב לענייני משטרה.

ברק היה תסריטאי ראשי ומפתח הגרסה הישראלית של סדרת האנימציה "סלב'ס", ששודרה ב-yes בשנת 2009. הוא גם דיבב בסדרה את הדמויות של אורי גלר, של רועי לוי, של רן דנקר ושל עצמו.

בשנת 2010 נטל חלק בתפקיד הראשי בסרט "קסאמבה" (סרט בבימויו של יאיר אורבך) וכן השתתף בסרטו של דורון ערן "נמס בגשם" בכיכובם של חן יאני ולימור גולדשטיין. בשנה זו יצא גם בתוכנית סטנד-אפ חדשה, "יונתן ברק – אגו טריפ".

ברק הוא הכותב הראשי של תוכניתם של אלי פיניש ומריאנו אידלמן "אלי ומריאנו 2", ונמנה עם יוצרי התוכנית "בובה של לילה" בערוץ הספורט.

בשנת 2011 נטל חלק בתוכניות "נבחרת החלומות" בערוץ הראשון, "האוניברסיטה", בערוץ קומדי סנטרל, ו"פלאשבק", בחינוכית 23.

במאי 2012 החל לכתוב ולהשתתף בתוכנית הקומית "מחוץ לחוק" בערוץ הוט קומדי סנטרל. באותה שנה, כתב והשתתף בתוכנית "פוטו פיניש", בהנחיית אלי פיניש בערוץ 1.

בשנת 2013 השתתף בסדרת הנוער "יומני החופש הגדול".

בשנת 2014 הפעיל ערוץ יוטיוב עם הקומיקאי טל סולומון בשם "החונטה" בו הם העלו קליפים מוזיקליים.

בשנת 2015 השתתף בתוכנית "המועדון של שחר חסון".

משנת 2016 החל ברק במסורת של העלאת צילומי מופעי סטנדאפ מלאים לערוץ היוטיוב שלו, בהשפעת ספיישלי סטנד-אפ בנטפליקס. סגנונו של ברק במופעים אלה מאופיין בסיפור סיפורים בהם מספר באופן קומי על אירועים מחייו. המופעים מפורסמים בסמוך לעלייה לבמות של מופע חדש.

בשנת 2020 החל להגיש תוכנית רשת בשם "הדבר הכי פחות חשוב כרגע".

בשנת 2021 החל להגיש עם אביו, דוקטור שמעון ברק, פודקאסט בשם "אבא של יונתן והבן שלו" ברשת "עושים היסטוריה". כמו כן, הוא מגיש ביחד עם אשתו נועה מנור את הפודקאסט "כשאמא ואבא סטנדאפיסטים" כחלק מרשת עושים היסטוריה.

השתתף בסרט הישראלי "תמונת הניצחון" (2021) של הבמאי אבי נשר, בו גילם את דמותו של אבא קובנר.

בשנת 2022 היה שותף בכתיבת הסרט "חומוס FULL טריילר", בו מככבים מיכאל מושונוב, רונן דוידוב, קרן מור, יניב ביטון.

### מופעי סטנדאפ

מופעים| שנה | שם | תיאור |
| --- | --- | --- |
| 2016 | "הדבר האמיתי" | מתאר סיפורים מחייו של ברק והקשרים עם משפחתו. מערכון מפורסם במופע מכונה "הויברטור של סבתא". |
| 2018 | "טעים ומתוק" | מתאר ברובו הזיות סמים פרועות שעברו עליו ועל חבריו באמסטרדם. מערכון מפורסם במופע הוא שירת המילים "זה טעים ומתוק" על רקע מנגינת הפתיחה של השיר "Gimme! Gimme! Gimme! (A Man After Midnight)" של להקת אבבא. |
| 2019 | "פסיכופת" | עוסק בתחושת האמבויוולנטיות של ברק כלפי היותו נתפס ככוכב ילדים. בין היתר גם ביחסיו עם אביו. |
| 2021 | "כפכפים רטובים" | עוסק בדיון בהופעותיו הקודמות וסיפור על מסיבת הרווקים של חברו טל או כפי שהוא מכנה אותו "הנספח הסאחי" בלונדון. |
| 2022 | "שנאת חינם" | מתאר את שגרת חייו בתקופת הסגרים של מגפת הקורונה בישראל |
| 2023 | "פייק ניוז" |  |

חיים אישיים
-----------

ברק היה נשוי לאלמונית בשם אלינור, אולם השניים התגרשו לאחר זמן קצר.

ברק נשוי בשנית לסטנדאפיסטית נועה מנור לה נישא ב-8 ביוני 2018. במרץ 2020 נולד לזוג בן ראשון,.

ברק מגדיר את עצמו כאתאיסט אך עם זאת הוא אמר כי הוא מסורתי החוגג חגים ומאמין בתפילה.

מתגורר בקדימה.

קישורים חיצוניים
----------------

* 

* אתר האינטרנט הרשמי של יונתן ברק
* יונתן ברק, ברשת החברתית פייסבוק

* יונתן ברק, ברשת החברתית אקס (טוויטר)

* יונתן ברק, ברשת החברתית אינסטגרם

* יונתן ברק, סרטונים בערוץ היוטיוב

* יונתן ברק, במיזם "אישים" לתיעוד היצירה הישראלית

* יונתן ברק, במסד הנתונים הקולנועיים IMDb (באנגלית)

* יונתן ברק, באתר "אידיבי", מאגר הידע העברי לקולנוע ישראלי ועולמי

* יונתן ברק, במסד הנתונים הקולנועיים KinoPoisk (ברוסית)
* מירב קריסטל, העיקר שיאיר יצחק, באתר ynet, 30 באוקטובר 2006
* תומר קרן, ‏יונתן ברק: "אני רוצה שתפרוץ מלחמת עולם שלישית, שיהיה מעניין", באתר מעריב אונליין, 2 בנובמבר 2017
* הסרט קסאמבא באורך מלא, סרטון באתר יוטיוב
* יונתן ברק מתארח בפודקאסט "מאחורי כל צחוק" של אלדד שטרית, 3 בספטמבר 2018
* הפודקאסט "אבא של יונתן והבן שלו", ברשת "עושים היסטוריה"
* הפודקאסט "כשאמא ואבא סטנדאפיסטים", ברשת "עושים היסטוריה"
* אתר למנויים בלבד חגית גינזבורג, יונתן ברק: "אני חושב שאני נביא, שאני קולו של דור. אני צריך להיות הראשון בבידור", באתר הארץ, 4 במאי 2022

הערות שוליים
------------

1. ↑    
שגיאות פרמטריות בתבנית:הארץ   
פרמטרי חובה [ 4 ] חסרים עכבר העיר, שובו של נסיך היהודים, באתר הארץ
2. ↑  *יונתן ברק - "מחוץ לחוק": צה"ל*, נבדק ב-2023-01-18 3:51
3. ↑  עכבר העיר, יונתן ברק מצחיק בקאמל ועוד המלצות במה לסופ"ש, באתר הארץ, 23 בדצמבר 2010
4. ↑  "סלב'ס", באתר אישים
5. ↑  עידן חגואל, עכבר העיר, "אני חושב שאני הכותב הכי טוב בארץ", באתר הארץ, 11 בפברואר 2013
6. ↑  אלי פיניש מחזיר את החיוך לערוץ 1: חמש הערות על טלוויזיה, באתר וואלה!‏, 2 באוגוסט 2012
7. ↑  "אבא של יונתן והבן שלו", באתר "עושים היסטוריה"
8. ↑  כשאמא ואבא סטנדאפיסטים, דף הפודקאסט
9. ↑  *יונתן ברק - "הדבר האמיתי" 2016 - ספיישל באורך מלא*, נבדק ב-2021-11-24
10. ↑  *יונתן ברק - "טעים ומתוק" 2018 - ספיישל באורך מלא*, נבדק ב-2021-11-24
11. ↑  *יונתן ברק - "פסיכופת" 2019 - ספיישל באורך מלא*, נבדק ב-2021-11-24
12. ↑  *יונתן ברק - "כפכפים רטובים" 2021 - ספיישל באורך מלא*, נבדק ב-2022-12-19
13. ↑  *יונתן ברק - "שנאת חינם" 2022 - ספיישל באורך מלא*, נבדק ב-2021-11-24
14. ↑  *פודקאסט המוג׳ו של בן בן ברוך - יהונתן ברק*, נבדק ב-2022-09-18
15. ↑  פוסט שפרסם שיונתן ברק, ‏12 במרץ 2020
16. ↑  *פודקאסט המוג׳ו של בן בן ברוך - יהונתן ברק*, נבדק ב-2022-09-18, שעה ו-29 דקות
17. ↑  *השני בבידור: יונתן ברק – האליל הקומי של הצעירים*, נבדק ב-2022-10-23